146. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Β-25502/652 της 10/17 Ιουλ. 1992 (ΦΕΚ Β΄ 468) Αντικατάσταση των πινακίδων των κυκλοφορούντων αυτοκινήτων πολιτικών αναπήρων με πινακίδες νέου τύπου (Π.Α.) αντανακλαστικές. Έχοντας υπόψη: 1.Τις διατάξεις του Ν.Δ. 14/1973 (Α΄-131) «περί απογραφής, ταξινομήσεως, αντικαταστάσεως πινακίδων, διαδικασίας εκδόσεως αδειών κυκλοφορίας των αυτοκινήτων οχημάτων, ως και της εισπράξεως των αντιστοίχων τελών». 2.Τις διατάξεις της παρ. 1 του άρθρ. 90 του Νόμ. 614/1977 (Α΄-167) «περί κυρώσεως του Κώδικα Οδικής Κυκλοφορίας». 3.Την με αριθ. 15981/137/1991 (Β΄ 347) απόφαση του Υπουργού Μεταφορών και Επικοινωνιών, περί τροποποίησης και συμπλήρωσης της με αριθ. 19800/1982 (Β΄-455) απόφασής μας «πινακίδες αριθμού κυκλοφορίας αυτοκινήτων οχημάτων και ρυμουλκουμένων», σύμφωνα με την οποία καθορίσθηκαν οι τεχνικές προδιαγραφές των πινακίδων των αυτοκινήτων πολιτικών αναπήρων. 4.Την ανάγκη εφοδιασμού των κυκλοφορούντων αυτοκινήτων των πολιτικών αναπήρων, που μέχρι σήμερα εφοδιάζονται με κοινές πινακίδες, με νέες πινακίδες αντανακλαστικές, που φέρουν τα διακριτικά Π.Α. (Πολιτικός Ανάπηρος), αποφασίζουμε: 21.Ε.ι.146 Κώδικας Οδικής Κυκλοφορίας  Την αντικατάσταση των πινακίδων, των κυκλοφορούντων με κοινές πινακίδες, αυτοκινήτων πολιτικών αναπήρων, οι οποίες έχουν χορηγηθεί ή θα χορηγηθούν στα παραπάνω πρόσωπα, μέχρι την έναρξη εφαρμογής της απόφασης αυτής, με νέες πινακίδες (Π.Α.) αντανακλαστικές, χωρίς να εκδοθεί άδεια κυκλοφορίας κατά τα παρακάτω οριζόμενα: 1.Η αντικατάσταση θα διενεργηθεί από τις αρμόδιες Νομαρχιακού επιπέδου Περιφερειακές Υπηρεσίες του Υπουργείου ανάλογα με την περιοχή κατοικίας του ιδιοκτήτου του αυτοκινήτου. 2.Προσκομιζόμενα δικαιολογητικά: Οι ιδιοκτήτες των παραπάνω αυτοκινήτων θα προσκομίσουν στην Νομαρχιακού επιπέδου Υπηρεσία Συγκοινωνιών (όπου η διεύθυνση κατοικίας του ιδιοκτήτου του αυτοκινήτου) τα παρακάτω δικαιολογητικά: α)Αίτηση ιδιοκτήτου. β)Την άδεια κυκλοφορίας του αυτοκινήτου. γ)Τις Κρατικές πινακίδες του αυτοκινήτου. δ)Διπλότυπο καταβολής τελών υπέρ του δημοσίου δραχμ. 500. Εάν η αντικατάσταση των πινακίδων πραγματοποιείται από αντιπρόσωπο του πολιτικού αναπήρου αυτός πρέπει να είναι δεόντως εξουσιοδοτημένος και να επιδεικνύει στην Υπηρεσία την πολιτική ταυτότητα του εξουσιοδοτημένου. 3.Διαδικασία διενέργειας της παραπάνω αντικατάστασης των πινακίδων: Για την αντικατάσταση των παραπάνω πινακίδων συντάσσεται από την υπηρεσία Συγκοινωνιών απογραφικό δελτίο επιβατικού αυτοκινήτου (1003) σε τρία αντίγραφα, χωρίς να εκδοθεί νέα άδεια κυκλοφορίας του αυτοκινήτου οχήματος. Τα ανωτέρω απογραφικά δελτία θα συμπληρώνονται με βάση τα στοιχεία της άδειας κυκλοφορίας του αυτοκινήτου. Στο χώρο των παρατηρήσεων των απογραφικών θα αναγράφεται ένδειξη ότι έγινε αντικατάσταση πινακίδων με νέες και θα αναφέρεται και ο παλαιός αριθμός κυκλοφορίας. Στην προσκομιζόμενη άδεια κυκλοφορίας θα τίθεται σφραγίδα με την ένδειξη: ΕΓΕΝΕΤΟ ΑΝΤΙΚΑΤΑΣΤΑΣΗ ΠΙΝΑΚΙΔΩΝ  ΑΝΑΓΝΩΡΙΣΕΩΣ (άρθρ. 1 Ν.Δ. 14/1973) ΝΕΟΣ ΑΡΙΘΜΟΣ ΚΥΚΛΟΦΟΡΙΑΣ ……………………199 Ο ΠΡΟΪΣΤΑΜΕΝΟΣ (ΥΠΟΓΡΑΦΗ-ΣΦΡΑΓΙΔΑ) Στη συνέχεια η άδεια κυκλοφορίας και οι νέες πινακίδες αναγνωρίσεως του αυτοκινήτου οχήματος παραδίδονται στον ιδιοκτήτη του αυτοκινήτου ή τον αντιπρόσωπο αυτού. 4.Μετά το τέλος της διαδικασίας αντικαταστάσεως των πινακίδων, θα αποστέλλονται από ένα μηχανογραφικό-απογραφικό: α.Στη Διεύθυνση Πληροφορικής του Υπουργείου Μεταφορών και Επικοινωνιών (Λ. Συγγρού 49Αθήνα), το πρώτο αντίγραφο. β.Στην αρμόδια Οικονομική Εφορία. Το τελευταίο αντίγραφο απογραφικού δελτίου παραμένει στο φάκελλο του αυτοκινήτου στην Υπηρεσία. Ειδικά για την ενημέρωση της Διεύθυνσης Πληροφορικής του Υπουργείου, τα παραπάνω απογραφικά θα αποστέλλονται στην αρχή κάθε μήνα με ξεχωριστό φάκελλο. Η ίδια διαδικασία ενημέρωσης της Διεύθυνσης Πληροφορικής, θα ακολουθείται εφεξής και για το πρώτον κυκλοφορούντα οχήματα της παραπάνω κατηγορίας. Η ισχύς της απόφασης αυτής αρχίζει την 1 Σεπτ. 1992. Η αντικατάσταση των πινακίδων θα πραγματοποιηθεί μέσα σε έξι (6) μήνες από την ημερομηνία ισχύος της απόφασης αυτής, ήτοι μέχρι 28.2.1993. 